Verðtryggð lán lífeyrissjóða og innlánsstofnana , banka og sparisjóða , eru mun lægra hlutfall lána lífeyrissjóða og fjármálastofnana til húsnæðiskaupa en þau hafa nokkru sinni áður verið . Samkvæmt hagtölum Seðlabanka Íslands voru 78,7 prósent útlána lífeyrissjóða til sjóðsfélaga sinna verðtryggð lán í október síðastliðnum en 62,9 prósent útlána innlánsstofnana , sem eru að uppistöðu stóru bankarnir þrír : Landsbankinn , Íslandsbanki og Arion banki . Til samanburðar hófu lífeyrissjóðirnir ekki að bjóða óvertryggð lán fyrr en í október 2015 og því hefur breytingin á útlánum þeirra á síðustu fjórum árum . Hjá bönkunum voru 72 prósent allra útlána sem voru með veði í íbúð verðtryggð í október 2015 en í dag er það hlutfall komið niður í 62,9 prósent . Auglýsing Ástæðan fyrir þeirri snörpu lækkun er meðal annars að finna í því að Íbúðalánasjóður ákvað að kaupa 50 milljarða króna safn af verðtryggðum lánum af Arion banka og átti sú sala sér stað í september 2019 . Ef lánasafnið hefði ekki verið selt til Íbúðalánasjóðs , sem hefur dregið sig mjög saman á útlánamarkaði á undanförnum árum og lánar einungis verðtryggt , þá hefði hlutfall verðtryggðra lána hjá bönkunum verið 65 prósent . Aldrei lánað meira en í október Kjarninn greindi frá því 6. desember síðastliðinn að lífeyrissjóðir landsins hefði aldrei lánað sjóðsfélögum sínum meira í húsnæðislán en þeir gerðu í október síðastliðnum . Þá námu sjóðsfélagslán sjóðanna 13,9 milljörðum króna og jukust um 65 prósent á milli mánaða . Útlánin í október voru því 45 prósent fleiri en í fyrri metmánuði . Allt ofangreint bendir til þess að töluvert líf sé í húsnæðismarkaðnum um þessar mundir . Í þriðja sinn í sögunni Í október gerðist það í þriðja sinn í sögu íslenska lífeyrissjóðakerfisins að sjóðsfélagar tóku meira að láni óverðtryggt en verðtryggt . Í hin tvö skiptin , í desember 2018 og í janúar 2019 , hafði verðbólga hækkað nokkuð skarpt og var á bilinu 3,4 til 3,7 prósent , eftir að hafa verið að mestu undir 2,5 prósent verðbólgumarkmiði Seðlabankans frá því í febrúar 2014 . Í október var hún hins vegar 2,7 prósent og spár gerðu ráð fyrir að verðbólgan myndi fara við og jafnvel undir 2,5 prósent verðbólgumarkmið í nánustu framtíð . Auglýsing Mun fleiri lán sem tekin voru í október voru þó verðtryggð en óverðtryggð . Það þýðir að meðaltal verðtryggðra lána var umtalsvert lægra en óverðtryggðra sem bendir til þess að þeir sem eru að kaupa sér dýrari eignir , og hafi þar af leiðandi meiri kaupmátt , séu frekar að taka óverðtryggð lán sem hafa í för með sér hærri mánaðarlega greiðslubyrði . Ástæðan fyrir þessari þróun er meðal annars sú að stærstu lífeyrissjóðir landsins hafa markvisst verið að reyna að draga úr útlánum til sjóðsfélaga sinna frá því á síðasta ári . Ástæðan er sú að ásókn í lánin , sem eru á umtalsvert betri kjörum en bjóðast hjá bönkum , hefur verið gríðarleg og hlutfall sjóðsfélagslána af heildareignum margra lífeyrissjóða er nú komið upp að þeim mörkum sem þeir telja skynsamlegt að teknu tilliti til áhættudreifingar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .